**Työnteko työkyvyttömyyseläkkeellä**

Jos aloitat palkallisen työnteon, ilmoita siitä Kelaan ja työeläkelaitokseesi.

Työtulot ja yrittäjätulot vaikuttavat työkyvyttömyyseläkkeen maksamiseen:

* Kela jatkaa työkyvyttömyyseläkkeesi maksamista, jos ansiotulosi ovat ennen veroja (brutto) enintään 837,59 e/kk (2021).
* Jos saat Kelasta työkyvyttömyyseläkettä ja työtulosi ylittävät 837,59 e/kk, eläkkeesi jää lepäämään. Eläke jätetään lepäämään vähintään 3 kuukaudeksi ja enintään kahdeksi vuodeksi.
* Jos sait työkyvyttömyyseläkkeellä eläkettä saavan hoitotukea, voit palkkasi lisäksi saada Kelasta ylimmän vammaistuen suuruista tukea.

Työtulot voivat vaikuttaa myös asumistuen määrään. Työtulot vaikuttavat myös verotukseesi.

Kela saa tiedot palkkatuloista tulorekisteristä. Kela hyödyntää näitä tietoja asiasi käsittelyssä. Tarvittaessa sinulta pyydetään lisätietoja.

**Työhön paluu eläkkeeltä**

Kun työkyvyttömyyseläkkeesi on ollut lepäämässä 2 vuotta ja työsi jatkuu edelleen, työkyvyttömyyseläkkeesi päättyy.

Jos kuntosi jälleen heikkenee, hae uudelleen työkyvyttömyyseläkettä. Toimita hakemus liitteineen Kelaan. Työkykysi arvioidaan tällöin uudelleen.

<https://www.kela.fi/tyokyvyttomyyselake-ja-kuntoutustuki-tyonteko-elakkeella>

Työnteko työkyvyttömyyseläkkeellä (selko)

Vaikka olet työkyvyttömyyseläkkeellä, voit tehdä jonkin verran töitä. Jos teet töitä, ilmoita siitä Kelaan ja työeläkelaitokseesi.

Kela jatkaa eläkkeen maksamista, jos ansiotulosi ovat enintään noin 837,59 e/kk.

Jos teet töitä jatkuvasti ja ansaitset yli 837,59 e/kk, voit jättää eläkkeen lepäämään enintään 2 vuodeksi. Tämä tarkoittaa sitä, että sinulle ei makseta eläkettä, mutta sinun ei tarvitse hakea sitä uudelleen, jos työt loppuvat.

Jos jätät eläkkeen lepäämään ja olet aiemmin saanut eläkettä saavan hoitotukea, saat palkan lisäksi Kelasta ylintä vammaistukea noin 423 e/kk. Siitä ei mene veroa.

Jos lopetat työnteon, ilmoita siitä heti Kelaan. Kela alkaa taas maksaa eläkettä.

<https://www.kela.fi/web/selkosuomi/tyokyvyttomyyselake>